Britaniyalik o`qituvchi maktab chiqindi konteyneridan topib olingan  “Garri Potter" kitobini 40 ming dollarga sotdi

“Garri Potter va falsafiy tosh” kitobining birinchi nashri auksionda 33 ming funt sterling (40 ming dollar)ga sotildi. Bu haqda O`z A xabar bermoqda.
Kitobning noyob nashri Britaniyada yashovchi 65 yoshli o`qituvchi tomonidan 12 yil avval maktabning orqa hovlisidagi chiqindi konteyneridan topib olingan. Uning yonida kitobning yana ikkita yupqa muqovali nashri ham bo`lgan.
Qolgan ikkita kitob ham 20 ming sterlingdan baholanishi kutilgandi, ammo kitob muqovasiga ishkast etganligi uchun ular 4700 va 3200 funt sterlingga sotilgan.
Garri Potter haqidagi kitob ilk marta 1997 yilda 500 nusxada sotuvga chiqarilgan. Kitoblarning aksariyati maktab va kutubxonalarga bepul tarqatilgan.